**ບົດລາຍງານຂອງສະຫະພັນແມ່ຍິງແຂວງ ຫລວງພະບາງ**

ຕໍ່ສະຫະພັນແມ່ຍິງກິ່ງແຂວງ ສິບສອງພັນນາ ສປ ຈີນ

ຄັ້ງວັນທີ 7 ກັນຍາ 2016.

\*\*\*\*\*\*\*\*\*\*\*\*\*\*

ແຂວງ ຫລວງພະບາງ ເປັນແຂວງພູດອຍ ທີ່ຕັ້ງຢູ່ພາກເໜືອຂອງ ສ.ປ.ປ.ລາວ ປະກອບມີ 12 ເມືອງ, ມີ 93 ກຸ່ມບ້ານ, ມີ 753 ບ້ານ, ມີພົນລະເມືອງ 436,996 ຄົນ, ຍິງ 216,203 ຄົນ. ປະຈຸບັນຍັງມີເມືອງທຸກຍາກ 4 ເມືອງ, ຄອບຄົວທຸກຍາກກວມອັດຕາສ່ວນ 5 %. ມີເມືອງ ຫລວງພະບາງ ເປັນເມືອງມໍລະດົກໂລກ ແລະ ຍັງມີຫລາຍເມືອງທີ່ໄດ້ຮັບຄວາມນິຍົມການທອ່ງ ທ່ຽວດ້ານປະຫວັດສາດ ແລະ ທໍາມະຊາດ, ໄດ້ເປັນທ່າແຮງໃຫ້ປະຊາຊົນປະກອບອາຊີບທີ່ຕິດພັນ ກັບການທອ່ງທ່ຽວສ້າງລາຍໄດ້ເຂົ້າສູ່ຄອບຄົວ.

ອົງການຈັດຕັ້ງສະຫພັນແມ່ຍິງແຂວງ ແມ່ນອົງການຈັດຕັ້ງມະຫາຊົນນຶ່ງທີ່ເປັນເສນາທິການ ໃຫ້ແກ່ອົງຄະນະພັກແຂວງທີ່ເຮັດພາລະບົດບາດເປັນຕົວແທນໃນການປົກປອ້ງສິດ ຜົນປະໂຫຍດ ອັນຊອບທໍາຂອງສະມາຊິກສະຫະພັນແມ່ຍິງ, ແມ່ຍິງ ແລະ ເດັກນອ້ຍ, ເສີມຂະຫຍາຍສິດເປັນເຈົ້າ ຂອງແມ່ຍິງ ແລະ ສົ່ງເສີມຄວາມສະເຜມີພາບຍິງ - ຊາຍ, ເຕົ້າໂຮມຄວາມສາມັກຄີ ປຸກລະດົມ ແມ່ຍິງເຂົ້າຮ່ວມໃນພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ, ສຶກສາອົບຮົມ ແມ່ຍິງລາວບັນດາເຜົ່າໃຫ້ເຊືອ່ມຊຶມແນວທາງນະໂຍບາຍຂອງພັກ, ລັດຖະທໍາມະນູນ, ກົດໝາຍ, ມະຕິຄໍາສັ່ງ, ແຜນພັດທະນາເສດຖະກິດ - ສັງຄົມ ແລະ ສົນທິສັນຍາສາກົນທີ່ພົວພັນເຖິງການພັດ ທະນາ ແລະ ປົກປອ້ງສິດ ຜົນປະໂຫຍດຂອງແມ່ຍິງ ແລະ ເດັກທີ່ ສ.ປ.ປ.ລາວ ເປັນພາຄີ, ອະນຸລັກ ແລະ ສົ່ງເສີມມູນເຊື້ອວັດທະນະທໍາ, ຮີດຄອງປະເພນີອັນ ດີງາມຂອງຊາດ ແລະ ຕັ້ງໜ້າເສີມຂະ ຫຍາຍຄຸນລັກສະນະທີ່ເປັນມູນເຊື້ອຂອງແມ່ຍິງລາວບັນດາເຜົ່າ.

ສະຫະພັນແມ່ຍິງແຂວງພວກເຮົາມີລະບົບການຈັດຕັ້ງແຕ່ຂັ້ນແຂວງລົງຮອດຂັ້ນບ້ານ, ປະກອບມີສະມາຊິກທັງໝົດ 74 ພັນກວ່າ ສະຫາຍ.

ເພືອ່ຕອບສະໜອງຕາມພາລະບົດບາດຂອງການຈັດຕັ້ງສະຫະພັນແມ່ຍິງ, ພວກເຮົາສຸມໃສ່ ປະຕິບັດ ຂໍ້ແຂ່ງຂັນ 3 ດີ ຕິດພັນກັບການຈັດຕັ້ງປະຕິບັດຄໍາຂວັນຂອງສະຫະພັນແມ່ຍິງ “ ຂໍ້ແຂ່ງ ຂັນ 3 ດີ “, “ ພັດທະນາຄວາມສະເໝີພາບຕິດພັນກັບການພັດທະນາປະເທດຊາດ “.ພອ້ມກັນນັ້ນ ພວກເຮົາຍັງໄດ້ສ້າງ ເປັນ ແຜນພັດທະນາແມ່ຍິງແຂວງ ທີ່ມີ 8 ແຜນງານ, 28 ໂຄງການ ເພືອ່ຈັດ ຕັ້ງຜັນຂະຫຍາຍແຜນພັດທະນາເສດຖະກິດ - ສັງຄົມຂອງແຂວງ ໂດຍມິ 4 ຂະແໜງການຂອງ ສະຫະພັນແມ່ຍິງເປັນເຈົ້າການປະຕິບັດຕົວຈິງ ຈຶ່ງໄດ້ມີຜົນສໍາເລັດຫລາຍດ້ານເຊັ່ນ:

1. ສ້າງເມືອງສະຫະພັນແມ່ຍິງ 3 ດີ ໄດ້ 9 ເມືອງ, ບ້ານສະຫະພັນແມ່ຍິງ 3 ດີໄດ້ ບ້ານ, ໜ່ວຍສະຫະພັນ 3 ດີໄດ້ ໜ່ວຍ, ບຸກຄົນ 3 ດີໄດ້ ຄົນ. ໄດ້ປະກາດເປັນແຂວງສະຫະພັນແມ່ຍິງ 3 ດີ.
2. ເພື່ອປະຕິບັດແຜນລຶບລ້າງຄວາມທຸກຍາກ ພວກເຮົາໄດ້ເອົາໃຈໃສ່ຝຶກອົບຮົມວິຊາຊີບໃຫ້ ແມ່ຍິງຜູ້ດອ້ຍໂອກາດ ເພືອ່ໃຫ້ເຂົາເຈົ້າມີວິຊາຊີບໄປປະການສ້າງວຽກເຮັດງານທໍາ.
3. ສ້າງຕັ້ງກອງທຶນພັດທະນາແມ່ຍິງ ຊຶ່ງເຂົາເຈົ້າເປັນຜູ້ທອ້ນເງິນເອງ ເພືອ່ຊ່ວຍເຫລືອຜູ້ທຸກ ຍາກໄດ້ມີທຶນໄປດໍາເນີນທຸລະກິດຂອງຕົນເອງ.
4. ສົ່ງເສີມພູມປັນຍາຂອງທອ້ງຖິ່ນຕິດພັນກັບການນໍາໃຊ້ ຊີວະນາໆພັນແບບຍືນຍົງ, ຕິດ ພັນກັບການທອ່ງທ່ຽວ ເພືອ່ພັດທະນາຊີວິດການເປັນຢູ່ຂອງຄອບຄົວ.
5. ສຶກສາອົບຮົມ, ປຸກລະດົມແມ່ຍິງບັນດາເຜົ່າ ໃຫ້ເສີມຂະຫຍາຍມູນເຊື້ອສິນລະປະ, ວັນນະ ຄະດີ,ການນຸ່ງຖື, ຮີດຄອງ ປະເພນີອັນດີງາມຂອງເຜົ່າ ພອມທັງປູກຈິດສໍານຶກໃຫ້ລູກຫລານ ໃຫ້ຮູ້ຮັກວັດທະນະທໍາ ຮີດຄອງປະເພນີຂອງເຜົ່າຕົນເອງ ອັນເປັນພື້ນຖານທີ່ສອ່ງແສງເຖິງ ວິຖີຊີວິດຂອງແຕ່ລະເຜົ່າ.
6. ສົ່ງເສີມຄວາມກ້າວໜ້າໃຫ້ແມ່ຍິງຕາມແຕ່ລະກຸ່ມເປົ້າໝາຍ ເພື່ອຄວາມສະເໝີ ພາບໃນ ຄອບຄົວ, ສັງຄົມ ແລະການຈັດຕັ້ງ ເຮັດໃຫ້ແມ່ຍິງມີບົດບາດ ແລະ ຍອມຮັບຈາກເພດ ຊາຍ, ແມ່ຍິງສມາດຕັດສິນໃຈເລືອກເອົາການປະກອບອາຊີບດ້ວຍຕົນເອງ, ສະເໜີຄໍາຄິດ ຄໍາເຫັນທີ່ພົວພັນເຖິງການປົກປອ້ງສິດຜົນປະໂຫຍດຂອງຕົນເອງ, ຈໍານວນແມ່ຍິງເປັນການ ນໍາແຕ່ລະຂັ້ນໄດ້ເພີ່ມຂຶ້ນ.

ຈາກຜົນສໍາເລັດທີ່ສະຫະພັນແມ່ຍິງພວກເຮົາຍາດມາໄດ້ນັ້ນແມ່ນໄດ້ຮັບການຊີ້ນໍາໆພາຢ່າງຈາກພະຄະພັກແຕ່ລະຂັ້ນຢ່າງໃກ້ສິດ, ມີບັນດາທ່ານພັນລະຍາການນໍາເປັນທີ່ປຶກສາ, ປຸກລະດົມຂົນ ຂວາຍແຫລ່ງທຶນມາຊ່ວຍເຫລືອ, ມີນັກທຸລະກິດຍິງໃຫ້ການສະໜັບສະໜູນທຶນຮອນ, ການຮ່ວມ ມືຈາກພາກສ່ວນຂົງເຂດລັດ,ວິສາຫະກິດ, ຫົວໜ່ວຍທຸລະກິດຕ່າງໆ.

ແຕ່ຖິງຢ່າງໃດກໍ່ຕາມໃນພາກປະຕິບັດຕົວຈິງພວກເຮົາຍັງພົບຄວາມຫຍຸ້ງຍາກຫລາຍຢ່າງເຊັ່ນ:

1. ສະຖານທີ່ເຮັດວຽກຂອງສະຫະພັນແມ່ຍິງແຕ່ຂັ້ນແຂວງຮອດຂັ້ນເມືອງຍັງຊຸດໂຊມ, ຄັບ ແຄບ, ພາຫະນະ, ອຸປະກອນຮັບໃຊ້ຮັບໃຊ້ບໍ່ພຽງພໍ, ຄວາມສາມາດຂອງພະນັກງານໃນ

ການນໍາ ໃຊ້ເຕັກໂນໂລຊີ ຍັງຈໍາ່ກັດ;

1. ຂາດງົບປະມານມາພັດທະນາສີມືແຮງງານໃຫ້ແກ່ແມ່ຍິງຜູ້ດອ້ຍໂອກາດ.
2. ການສ້າງຕັ້ງກອງທຶນພັດທະນາແມ່ຍິງຍັງບໍ່ທັນເຂົ້າເຖິງເຂດຫ່າງໄກສອກຫລີກ.